CELEX: 62016CN0121
Language: et
Date: 2016-02-29 00:00:00
Title: Kohtuasi C-121/16: Eelotsusetaotlus, mille on esitanud Tribunale civile e penale di Cagliari (Itaalia) 29. veebruaril 2016 – Salumificio Murru SpA versus Autotrasporti di Marongiu Remigio

6.6.2016   
            
            
               ET
            
            
               Euroopa Liidu Teataja
            
            
               C 200/5
            
         Eelotsusetaotlus, mille on esitanud Tribunale civile e penale di Cagliari (Itaalia) 29. veebruaril 2016 – Salumificio Murru SpA versus Autotrasporti di Marongiu Remigio
   (Kohtuasi C-121/16)
   (2016/C 200/08)
   Kohtumenetluse keel: itaalia
   
      Eelotsusetaotluse esitanud kohus
   
   Tribunale civile e penale di Cagliari
   
      Põhikohtuasja pooled
   
   
      Kaebuse esitaja: Salumificio Murru SpA
   
      Vastustaja: Autotrasporti di Marongiu Remigio
   
      Eelotsuse küsimused
   
   
               1.
            
            
               Kas ELTL artiklit 101 koostoimes ELL artikli 4 lõikega 3 tuleb tõlgendada nii, et sellega on vastuolus sellised liikmesriigi õigusnormid, nagu on sätestatud dekreetseaduse 112/2008 artikli 83-bis lõikes 10, osas, kus need näevad ette, et kauba tasulise autoveoteenuse hind ei tohi olla madalam kui minimaalsed tegevuskulud, mille määrab kindlaks infrastruktuuri- ja transpordiministeerium, ning seda ei jäeta lepinguosalistele vabalt määrata?
            
         
               2.
            
            
               Kas võttes arvesse, et infrastruktuuri- ja transpordiministeerium on avaliku võimu organ, võib siseturu konkurentsieeskirju liiklusohutuse kaitse eesmärgil liikmesriigi õigusnormidega piirata?